Source: https://www.riigiteataja.ee/akt/429052019071?tegevus=telli-teavitus
Timestamp: 2020-01-29 03:45:11+00:00

Document:
Tallinna linna omandis olevatel teedel ja teemaal asuvatel haljasaladel heakorratööde korraldamine – Riigi Teataja
Tallinna linna omandis olevatel teedel ja teemaal asuvatel haljasaladel heakorratööde korraldamine
Tallinna linna omandis olevatel teedel ja teemaal asuvatel haljasaladel heakorratööde korraldamine - sisukord
RT IV, 29.05.2019, 71
Vastu võetud 29.06.2007 nr 70
RT IV, 27.06.2013, 80
Määrus kehtestatakse Kohaliku omavalitsuse korralduse seaduse § 6 lõike 1, Teeseaduse § 25 lõike 3 alusel ja kooskõlas Majandus- ja kommunikatsiooniministri 17. detsembri 2002 määruse nr 45 „Tee seisundinõuded” § 2 lõikega 1, 13. mai 2004 määrusega nr 132 „Teehoiutööde tehnoloogianõuded” § 1 ja Tallinna Linnavalitsuse 15. oktoobri 2003 määrusega nr 96 kinnitatud Tallinna tänavate liigitusega.
§ 1. Tallinna Keskkonna- ja Kommunaalametil korraldada heakorratöid käesoleva määruse lisas loetletud tänavatel, kõnniteedel, jalgrattateedel, sildadel, viaduktidel, parklates, ühissõidukipeatuste ootealadel ja teemaal asuvatel haljasaladel.
§ 2. Linnaosade valitsustel:
1) korraldada heakorratöid kõikide linnaosade valitsuste haldusterritooriumil asuvatel linna omandis olevatel tänavatel, kvartalisisestel teedel, kõnniteedel, parklates ja haljasaladel, välja arvatud käesoleva määruse paragrahvis 1 nimetatud;
2) sõlmida vajadusel omavahel täiendavaid kokkuleppeid heakorratööde paremaks korraldamiseks ja linnaosade piirialadel puhastuspiiride täpsustamiseks.
§ 3. Tallinna Keskkonna- ja Kommunaalametil anda üle linnaosade valitsustele kehtivad lepingud kõrvaltänavate hoolduse kohta kolmepoolse kokkuleppe alusel hiljemalt 31. augustiks 2007.
§ 4. Tallinna Keskkonna- ja Kommunaalametil anda käesoleva määruse paragrahvis 2 lõikes 1 nimetatud ülesannete täitmiseks vajalikud kulud linnaosade valitsustele läbi alaeelarve muudatuse.
§ 5. Tallinna Keskkonna- ja Kommunaalamet ja linnaosade valitsused vastutavad linna omandis olevate teede heakorratööde nõuetekohase korraldamise eest vastavalt käesoleva määrusega kindlaksmääratud tööjaotusele riigi ja Tallinna õigusaktidega kehtestatud korras.
§ 7. Määrus jõustub 1. septembril 2007.
Lisa Tallinna Keskkonna- ja Kommunaalameti poolt puhastusele kuuluvate tänavate loetelu

References: § 6
 § 25
 § 2
 § 1

§ 1

§ 2

§ 3

§ 4

§ 5

§ 7